ปักธง 6 ประเด็นปฏิรูปประเทศด้านการศึกษา
มั่นใจเป็นหมัดน็อกสร้างการเปลี่ยนแปลง เสนอ นายกฯ ต้นเดือน ก.ย.นี้,ศ.นพ.จรัส สุวรรณเวลา ประธานคณะกรรมการอิสระเพื่อปฏิรูปการศึกษา (กอปศ.) เปิดเผยว่า ที่ประชุม กอปศ. ได้หารือการจัดทำแผนปฏิรูปประเทศด้านการศึกษา หลังจัดทำร่าง พ.ร.บ.การศึกษาชาติ พ.ศเสร็จสมบูรณ์แล้ว ซึ่งแผนปฏิรูปประเทศด้านการศึกษาจัดทำขึ้นเพื่อรองรับรัฐธรรมนูญแห่งราชอาณาจักรไทย พ.ศ.2560 โดยจะเน้นเรื่องใหญ่ๆ และเป็นหมัดน็อกที่ก่อให้เกิดการเปลี่ยนแปลงการศึกษาใน 6 ประเด็นหลัก ซึ่ง กอปศ.จะเร่งจัดทำแผนให้แล้วเสร็จและนำขึ้นเว็บไซต์เพื่อรับฟังความคิดเห็น ในวันที่ 15 ส.ค.นี้ จากนั้นจะนำความเห็นที่ได้มาพิจารณาปรับแก้ ก่อนจะนำเสนอต่อ พล.อ.ประยุทธ์ จันทร์โอชา นายกรัฐมนตรี คาดว่าอย่างช้าน่าจะไม่เกินต้นเดือน ก.ย.นี้,ด้าน รศ.นพ.จิรุตม์ ศรีรัตนบัลล์ ประธานคณะอนุกรรมการเฉพาะกิจศึกษาแนวทางการจัดทำ พ.ร.บ.การศึกษาแห่งชาติ พ.ศกล่าวว่า สำหรับแนวทางการจัดทำแผนปฏิรูปประเทศด้านการศึกษา ได้รับฟังความคิดเห็นและกำหนดประเด็นใหญ่ 6 ประเด็น ได้แก่ 1.การบริหารจัดการเด็กเล็กก่อนวัยเรียน 2.การลดความเหลื่อมล้ำทางการศึกษา 3.การดูแลครูทั้งระบบ ตั้งแต่การผลิต คัดกรอง การพัฒนา และการดูแลด้านวิชาชีพ 4.การปรับปรุงการเรียนการสอน นับตั้งแต่การปฏิรูปหลักสูตรการจัดตั้งสถาบันหลักสูตร และดิจิทัลแพลตฟอร์ม 5.การปรับปรุงโครงสร้าง เพื่อรองรับการปฏิรูปการเรียนการสอน อาทิ การให้อิสระสถานศึกษาบริหารจัดการ การจัดทำฐานข้อมูลระบบบิ๊กดาต้า และการปฏิรูปโครงสร้างกระทรวงศึกษาธิการ และ 6.การจัดทำกฎหมายลูกอีกประมาณ 30 ฉบับ เพื่อรองรับร่าง พ.ร.บ.การศึกษาชาติ พ.ศ ซึ่งไม่ใช่กฎหมายใหม่ทั้งหมดแต่เป็นการปรับปรุงกฎหมายเดิม เพื่อเชื่อมโยงและนำไปสู่การปฏิบัติอย่างเป็นรูปธรรมต่อไป,ด้าน ดร.ชัยพฤกษ์ เสรีรักษ์ เลขาธิการสภาการศึกษา (สกศ.) กล่าวว่า การจัดทำแผนปฏิรูปประเทศด้านการศึกษาทั้ง 6 ประเด็นอ้างอิงจากข้อมูล 4 ส่วน ประกอบด้วย มาตรา 54 และ 258 ในรัฐธรรมนูญ ยุทธศาสตร์ชาติ 20 ปี และแผนปฏิรูปประเทศ 11 ด้าน รวมทั้งนโยบายของ พล.อ.ประยุทธ์ จันทร์โอชา นายกรัฐมนตรี และ นพ.ธีระเกียรติ เจริญเศรษฐศิลป์ รมว.ศึกษาธิการ โดยแบ่งเป็นแผนระยะ 9 เดือน 3 ปี และ 5-10 ปี.
ที่ประชุม กอปศ. ได้หารือการจัดทำแผนปฏิรูปประเทศด้านการศึกษา หลังจัดทำร่าง พ.ร.บ.การศึกษาชาติ พ.ศเสร็จสมบูรณ์แล้ว 
ปฏิรูปประเทศ,ปฏิรูปการศึกษา,พ.ร.บ.การศึกษา,จรัส สุวรรณเวลา,จิรุตม์ ศรีรัตนบัลล์,การศึกษา